Austria Rahvapartei - Vikipeedia, vaba entsüklopeedia

# Austria Rahvapartei

###

Austria Rahvapartei (saksa keeles Österreichische Volkspartei, ÖVP) on 17. aprillil 1945 asutatud erakond Austrias, mille ideoloogiliseks aluseks on kristlik demokraatia. Tegu on konservatiivse parteiga, mis peab ennast aastatel 1893–1933 eksisteerinud Kristliku Sotsiaalse Partei õigusjärglaseks.

Austria Rahvapartei on koos Sotsiaaldemokraatliku Parteiga üks kahest suurimast erakonnast riigis. Võrreldes sotsiaaldemokraatidega on Rahvapartei parempoolsem, esindades peamiselt riigiametnike, talunike ja väikeärimeeste huve. Parteil on lähedased sidemed roomakatoliku kirikuga.

Erakonnal on umbes 630 000 liiget. Ametlikuks häälekandjaks on Ülem-Austria liidumaal ilmuv ajaleht "Neues Volksblatt". Austria Rahvapartei esimees on liidukantsler Wolfgang Schüssel.

Võimul on Austria Rahvapartei olnud aastatel 1945–1970 (liidukantslerid Leopold Figl, Julius Raab, Alfons Gorbach ja Josef Klaus) ning uuesti aastast 2000 (liidukantsler Wolfgang Schüssel). Erakonda on kuulunud Austria liidupresidendid Kurt Waldheim ja Thomas Klestil.

Välja otsitud andmebaasist "http://et.wikipedia.org../../../a/u/s/Austria_Rahvapartei_1bbf.html"

Kategooriad: Austria | Parteid

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Español
- فارسی
- Français
- Italiano
- Nederlands
- 日本語
- Norsk (bokmål)
- Polski
- Русский
- Svenska
- Türkçe
- Українська
- 中文